Politiet sigter formentligt to flere i sagen.

Der skal formentligt sigtes to flere i den sag, hvor en 21-årig McDonald's medarbejder blev udsat for vold. Det oplyser lokalpolitiet i Thisted. Den 21-årige blev udsat for vold efter tre mænd havde kastet med mad, og derfor blev bortvist fra fastfoodkæden natten til søndag den 16. juli. Efter et samarbejde med Syd- og Sønderjyllands Politi kunne lokalpolitiet i Thisted først sigte en person, der blev identificeret i den sønderjyske politikreds. Et par dage senere havde politiet sigtet fire personer i sagen, og i alt forventer politiet altså at nå op på seks sigtede. Den 21-årige McDonald's-medarbejder kom ikke alvorligt til skade i forbindelse med overfaldet.